CELEX: 32006R1831
Language: et
Date: 2006-12-13
Title: Komisjoni määrus (EÜ) nr 1831/2006, 13. detsember 2006 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses doramektiiniga   (EMPs kohaldatav tekst)

14.12.2006   
            
            
               ET
            
            
               Euroopa Liidu Teataja
            
            
               L 354/5
            
         
      KOMISJONI MÄÄRUS (EÜ) nr 1831/2006,
   13. detsember 2006,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses doramektiiniga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artiklit 2,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida ühenduses kasutatakse toiduloomadele manustamiseks ette nähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Doramektiin on lisatud määruse (EMÜ) nr 2377/90 I lisasse seoses veiste lihaskoe, rasvkoe, maksa ja neerudega, välja arvatud veised, kellelt saadakse inimtoiduks ette nähtud piima. Sama toimeaine on lisatud ka määruse (EMÜ) nr 2377/90 I lisasse seoses sigade, lammaste, hirvede (kaasa arvatud põhjapõtrade) lihaskoe, rasvkoe, maksa ja neerudega, välja arvatud lambad, kellelt saadakse inimtoiduks ette nähtud piima. Doramektiini kirjet nimetatud lisas tuleks muuta ja laiendada kõigile imetajatest toiduloomadele seoses lihaskoe, rasvkoe, maksa ja neerudega, välja arvatud loomade puhul, kellelt saadakse inimtoiduks ette nähtud piima.
            
         
               (3)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (4)
            
            
               Enne käesoleva määruse kohaldamist tuleks anda liikmesriikidele piisavalt aega, et nad saaksid käesolevat määrust arvestades teha kõik vajalikud kohandused kõnealuste veterinaarravimite müügilubadesse, mis on väljastatud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ (veterinaarravimeid käsitlevate ühenduse eeskirjade kohta). (2)
               
            
         
               (5)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 12. veebruar 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1805/2006 (ELT L 343, 8.12.2006, lk 66).
   
      (2)  EÜT L 311, 28.11.2001, lk. 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      Määruse (EMÜ) nr 2377/90 I lisasse lisatakse järgmine aine.
      2.   Antiparasiitikumid
      2.3.   Endo- ja ektoparasiitide vastased ained
      2.3.1.   Avermektiinid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Doramektiin
                  
                  
                     Doramektiin
                  
                  
                     Kõik imetajatest toiduloomade liigid (1)
                     
                  
                  
                     40 μg/kg
                  
                  
                     Lihaskude
                  
               
                     150 μg/kg
                  
                  
                     Rasv
                  
               
                     100 μg/kg
                  
                  
                     Maks
                  
               
                     60 μg/kg
                  
                  
                     Neer
                  
               
      
         (1)  Ei kasutata loomade puhul, kes annavad inimtoiduks ette nähtud piima.”